  Виталий Пронин Башкириысь ШиханКунамы «Россия 10» вожвылъяськон ортче. Соя сӥзьыл тодомы: кыӵе инты понна бырйисьёс тужгес трос куара сётӥзы.Удмуртиысь конкурсэ «Иднакар» заповедник, П. Чайковскийлэн музей-юртэз, Башенинлэн дачаез, Свято-Михайловской черк, Калашников нимо музей но Кам шурлэн Кулигаысь кутсконэз сюризы. Соос понна куара сётыны луэ, 10russia.ru сайтэ пырыса. Арня талэсь азьло шаерысьтымы чебер интыос пӧлысь тужгес трос куара люказ Свято-Михайловской черк, нош али — «Иднакар» заповедник.Туннэ нуналлы огъя конкурсын вормо Башкириысь Шиханъёс (29435 куара). Кыкетӥ интыын — Татарстанысь Раифский монастырь (26179). Куинетӥ — нош ик Башкирия Салават Юлаевлы синпелетэныз (24246).Но кин тодэ, оло, ваньмыз воштӥськоз на. Котькуд мылкыд карись нуналлы быдэ сайтын куаразэ солы кельшись инты понна сётыны быгатэ. «Россия 10» конкурс 25-тӥ южтолэзьысен 29-тӥ куарусёнозь ортче.Туспуктэмез: 10russia.ru Теги: Башкирия вожвылъяськон конкурс куарасётон Россия Татарстан Удмуртия  